Szavazások órája (folytatás) 
Elnök
A következő napirendi pont a szavazások órája.
(A szavazás eredményei és részletei: lásd a jegyzőkönyvet)
Graham Booth
Elnök úr! Röviden fogalmazva úgy gondolom, hogy Ön valójában nem követte pontosan az eljárási szabályzatot a korábbi szavazás során.
Ön azt mondta "a szavazás megkezdődik”, de mielőtt bejelentette, hogy a "szavazás lezárult”, nem tette fel azt a kérdést, hogy "minden képviselő szavazott?”, és nem olvasta fel az eredményeket.
Úgy gondolom, hogy Ön nem követte sorrendet.
Elnök
Booth úr, a szavazás eredménye látható a kijelzőn. Az Ön kérésének megfelelően a mai napon minden üggyel kapcsolatban név szerinti szavazást tartunk, pontosan ezt tesszük; én arra törekszem, hogy ez a szavazási forma minél zökkenőmentesebb legyen a Parlament számára, ha ez megfelel Önnek, Booth úr.
